 సీతా మనోహరికి సావిత్రి మొగుడు పుల్లారావు అని తెలుసు గాని సూరిపెద్దివారి పుల్లారావో బుచ్చక్కగారి పుల్లారావో తెలియదు. అందుకే తనూ ఓ కొత్త గుర్తు చెప్పింది.

 "సావిత్రి మొగుడు పుల్లారావు" అంది సీత.

 "సరి సరి ఆ పుల్లారావా! సావిత్రి పేరుని బట్టి తెలుసుకున్నాను. అతన్ని అందరం మమూలుగ పుల్లారావనే అంటాము" అని "పుల్లారావు ఏమవుతాడు?" అడిగాడు ముసలాయన.

 "సావిత్రి మా పిన్నికూతురు. వాళ్లిద్దరూ అక్కా బావ అవుతారు" సీత ఆ చేతిలోంచి ఈ చేతిలోకి పెట్టె మార్చుకుంటూ చెప్పింది.

 "అలానా!" అని వాళ్ళింటికి ఎలా వెళ్ళాలో దారి చెప్పాడు ముసలాయన.

 "వస్తాను తాతగారూ!" సీత నవ్వుతూ చెప్పి ముందుకు సాగింది.

 అదసలే చిన్న పల్లెటూరు. రెండు వీధుల అవతలే సావిత్రీ వాళ్ళ యిల్లు. సీత అటూ యిటూ ఇళ్ళు చూసుకుంటూ తనని వింతగ చూస్తున్న మనుషులని చూస్తూ ఇద్దరు పలకరిస్తే వాళ్ళకి జవాబు చెప్పి ముందుకు సాగింది.

 సావిత్రి వాళ్ళ యిల్లు ఎలా వుంటుంది అన్నది సీతకి తెలియదు. పెంకుటిల్లు అని మాత్రం తెలుసు. అక్కడ వున్నవన్నీ పెంకుటిల్లు. తనకి ఎదురైన పదేళ్ళ అమ్మాయిని కనుక్కుంది. ఆ పిల్ల యిల్లు చూపించి తుర్రుమంది.

 సావిత్రి యింటి ముందుకొచ్చి నిలిచింది సీత.

 "అక్కా!" అని పిలుద్దామనుకుంది సీత. తలుపులు వేసి వుండటం వల్ల చిలిపి ఆలోచన పిలుపు మానేసి గొళ్ళెం మీద చేయి వేసింది.

 
   24


 టక్ టక్.

 గొళ్ళెం తలుపుకేసి కొడుతూ చప్పుడు చేసింది సీత.

 ఇంట్లోంచి అలికిడి కాలేదు.

 "టక్, టక్" ఈ తఫా కాస్త గట్టిగ చప్పుడు చేసింది సీత.

 "ఎవరది? ఎవరెహే" అన్నాడు పుల్లారావు ఇంట్లోంచి విసుగ్గా.

 సీతకి నవ్వొచ్చింది మాట్లాడకుండా నుంచోటమేగాక మళ్ళి చప్పుడు చేసింది గొళ్ళెం.

 "తర్వాత వాళ్ళని తిడుదురుగాని, వెళ్ళి ముందు తలుపు తీయండి" ఆ స్వరం సావిత్రిది.

 పుల్లారావు తిట్టినట్లున్నాడు. సావిత్రి ఆ మాట అంది.

 తనకి వూరు పేరు రాస్తా తెలుసుగాని ఈ ఇల్లు తెలియదు. తను వాళ్ళ వూరు ఇలా చెప్పాపెట్టకుండా వస్తానని వూహించి వుండరు. అకస్ మాత్ గ దర్శనం యిచ్చిన తనని చూసి వాళ్ళు ముందు తెల్లబోతారు తర్వాత ఎంతో ఆనందిస్తారు.....

 సీత తలుపు దగ్గర నుంచుని ఆలోచిస్తుంటే భళ్ళున తలుపు తెరుచుకుంది.

 కొట్టటానికి చేయి పైకి ఎత్తిపెట్టి వుగ్ర నరసింహ అవతారంతో "నీ...." అంటూ ఓ బూతు మాటతో రుస రుసలాడుతూ తలుపు తీసి విసురుగ బైటికి రాబోయిన పుల్లారావు తెల్లబోయి ఓ అడుగు వెనక్కి వేసి "ఏంటి నువ్వా!" అన్నాడు అత్యద్భుతమైన ఆశ్చర్యం అప్పుడే చూస్తున్నట్లు.

 సీత ముందు తెల్లబోయి అంతలోనే తెప్పరిల్లి నవ్వుతూ తల పంకించింది.

 "ఏమేవ్! ఎవరొచ్చారో యిలా వచ్చి చూడు." ఇంట్లోకి తిరిగి ఓ గావుకేక వేసి ఆ తర్వాత సీత భుజంమీద చేయివేసి "దా మరదలు పిల్లా! లోపలికి, గుమ్మందగ్గర పేర్లు చెప్పాలా ఏటి?" ఓ వెకిలి నవ్వు నవ్వుతూ అన్నాడు పుల్లారావు.

 పుల్లారావు చనువుగ భుజంమీద చేయివేయటం సీతకి నచ్చలేదు. "ఈ పల్లెటూరి వాళ్ళ తీరే అంత." అనుకుందో లేదో పైట చెంగుకి చేయి తుడుచుకుంటూ లోపలినుంచి సావిత్రి వచ్చింది.

 సీతని చూస్తూనే "అమ్మో అమ్మో నీవేనా! నిజంగ వచ్చావా! ఇవాళ ఎంత మంచిరోజు" అంటూ సావిత్రి పరుగున వచ్చి సీతని కౌగలించుకుంది. "ఎవరెవరు వచ్చారని అడిగింది గబగబా. సావిత్రి ప్రేమ ఆప్యాయత సీతకి ఆనందింపచేశాయి.
 seetaa manohariki saavitri mogudu pullarao ani telusu gaani suuripeddivaari pullarao buchchakkagaari pullarao teliyadu. anduke tanuu oo kotta gurtu cheppindi.

 "saavitri mogudu pullarao" andi seetha.

 "sari sari aa pullarava! saavitri paeruni batti telusukunnaanu. atanni andaram mamooluga pullaravane antaamu" ani "pullarao emavutadu?" adigaadu musalayana.

 "saavitri maa pinnikuturu. vaalliddaruu akka baava avutaaru" seetha aa chetilonchi ee chetiloki pette maarchukuntuu cheppindi.

 "alana!" ani vaallintiki ela vellaalo daari cheppaadu musalayana.

 "vastaanu taatagaaruu!" seetha navvutuu cheppi munduku saagindi.

 adasale chinna palleturu. rendu veedhula avatale saavitrii vaalla yillu. seetha atuu yitoo illu chusukuntu tanani vintaga chustunna manushulani chustuu iddaru palakariste vaallaki jawabu cheppi munduku saagindi.

 saavitri vaalla yillu ela vuntundi annadi seetaki teliyadu. penkutillu ani maatram telusu. akkada vunnavannii penkutillu. tanaki eduraina padella ammayini kanukkundi. aa pilla yillu chuupinchi turrumandi.

 saavitri yinti mundukochi nilichindi seetha.

 "akka!" ani piluddaamanukundi seetha. talupulu vesi vundatam valla chilipi aalochana pilupu manesi gollem meeda cheyi vesindi.

 
   24


 tuck tuck.

 gollem talupukesi kodutuu chappudu chesindi seetha.

 intlonchi alikidi kaaledu.

 "tuck, tuck" ee tafaa kaasta gattiga chappudu chesindi seetha.

 "evaradi? evarehe" annadu pullarao intlonchi visuggaa.

 seetaki navvochindi matladakunda nunchotamegaaka malli chappudu chesindi gollem.

 "tarvaata vaallani tidudurugaani, velli mundu talupu teeyandi" aa swaram saavitridi.

 pullarao tittinatlunnadu. saavitri aa maata andi.

 tanaki vuuru paeru rasta telusugaani ee illu teliyadu. tanu vaalla vuuru ilaa cheppapettakunda vastaanani vuuhimchi vundaru. akas math ga darsanam yichina tanani chusi vaallu mundu tellabotaru tarvaata entho aanandistaaru.....

 seetha talupu daggara nunchuni alochistunte bhalluna talupu teruchukundi.

 kottataaniki cheyi paiki ettipetti vugra narasimha avataaramtho "nee...." antuu oo boothu maatatho rusa rusalaadutuu talupu teesi visuruga baitiki raboina pullarao tellaboi oo adugu venakki vesi "enti nuvwa!" annadu atyadbhutamaina aascharyam appude chustunnatlu.

 seetha mundu tellaboi antalone tepparilli navvutuu tala pankinchindi.

 "emave! evarochaaro yila vachi chudu." intloki tirigi oo gavukeka vesi aa tarvaata seetha bhujammeeda cheyivesi "daama maradalu pilla! lopaliki, gummandaggara paerlu cheppala eta?" oo vekili navvu navvutuu annadu pullarao.

 pullarao chanuvuga bhujammeeda cheyiveyatam seetaki nachaledu. "ee palleturi vaalla teere anta." anukundo ledho paita chenguki cheyi tuduchukuntu lopalinunchi saavitri vachindi.

 seetani chustune "ammo ammo neevena! nijanga vachava! ivaala entha manchiroju" antuu saavitri paruguna vachi seetani kaugalinchukundi. "evarevaru vacharani adigindi gabagaba. saavitri prema aapyaayata seetaki aanandimpachesaayi.